open-index/open-wikipedia-markdown huggingface dataset:
Kyösti Teräs

**Gustaf Adolf Andersson**, kirjailijanimi **Kyösti Teräs** (17. syyskuuta 1854 Kuopio – 3. marraskuuta 1925 Pohja) oli suomalainen toimittaja ja kirjailija. Hän käytti myös nimimerkkiä *Tähystäjä*.

Anderssonin vanhemmat olivat lukkari Henrik Andersson ja Brita Lovisa Styr. Hän kävi Kuopion lyseota 1871–1876 ja sen jälkeen opiskeli maatalousoppilaitoksessa 1878–1883.

Andersson keräsi kansanrunoutta ja hän oli muun muassa ''Oulun Ilmoituslehden'' päätoimittajana 1886–1893. 

## Teoksia
* *Perä-Pohjolan ja Lapin asutusvaiheita*, kokoillut ja kirjoittanut G. A. Andersson.  Kemi 1911
* *Kemijärven pitäjän vaiheita*.  Tekijä, Kemi 1912
* ''Tietoja Sodankylän ja Kittilän pitäjien aikaisemmista ja myöhemmistä vaiheista'', kokoillut ja kertonut G. A. Andersson.  Kemi 1914, 2. painos Rovaniemi 1954
* *Rowaniemen pitäjä: tietoja pitäjän entisistä ja nykyisistä oloista*.  Kemi 1915
Nimimerkillä *Kyösti Teräs*:
* *Kotoisia kertomuksia I. Elnan huolet*.  Oulu 1891
* *Kotoisia kertomuksia II. Kahden vaiheella*.  Oulu 1891
* *Rikkaan raha... ja köyhän kunnia*, kertomus.  Oulu 1891
Nimimerkillä *Tähystäjä*:
* *Katsaus tukkityöläisten työlakkoihin Perä-Pohjolassa 1906*, tositapahtumiin nojaten piirtänyt Tähystäjä.  Trävaru-aktiebolaget "Kemi", Kemi 1907

## Lähteet

* 
* Pohjoissavolaisen kaunokirjallisuuden bibliografia – Kyösti Teräs 
* Kirjasampo.fi: Kyösti Teräs

## Aiheesta muualla
* Lapin portti – Rovaniemen matkailu 1880-2000: G. A. Anderssonin kuvaus Rovaniemen markkinoista 1910-luvulla
Bartangin kieli

**Bartangin kieli** on Pamirin ylängöllä puhuttava iranilainen kieli.

Kieli on saanut nimensä Tadžikistaniin kuuluvalla Vuoristo-Badahšanin autonomisella alueella sijaitsevasta Bartangin vuoristolaaksosta, jossa sen puhujat etupäässä asuvat. Vuonna 1954 suurin osa bartangilaisista siirrettiin Džilikūliin, mutta myöhemmin he palasivat takaisin. Osa on muuttanut Pandžiin. Väestönlaskennoissa bartangin puhujia ei ole rekisteröity. Heitä arvioidaan olevan noin 2&nbsp;500 henkeä.

Bartangi kuuluu šugnanilais-rušanilaisiin kieliin, jotka yhdessä jazgulamin kanssa muodostavat itäiranilaisten kielten pohjoispamirilaisen ryhmän. Pamirin muiden iranilaisten kielten kanssa se luetaan myös pamirilaisten kielten ryhmään.

Kieli toimii yhteisön suullisen kanssakäymisen välineenä. Kirjakielenään puhujat käyttävät tadžikkia. Viime aikoina bartangia varten on laadittu lisämerkein täydennetty kyrillinen kirjaimisto.

## Lähteet
Cassinin jako

**Cassinin jaoksi** kutsutaan n. 4 800 km leveää aukkoa Saturnuksen renkaitten välissä. Aukon aiheuttaa Mimas-kuun painovoima. Aukon löysi Jean-Dominique (Giovanni) Cassini vuonna 1675, ja hänen mukaansa aukko onkin nimetty.

## Lähteet
Fredrik Aalto

**Fredrik (Reitto) Aalto** (sukunimi aik. **Stenfors**; 10. maaliskuuta 1854 Lapin pitäjä – 6. kesäkuuta 1917 Uusikirkko Tl) oli suomalainen kansakoulunopettaja ja kirjailija.

## Elämä ja ura
Lapin pitäjän Kuolimaassa syntynyt Fredrik Aalto työskenteli puolisonsa Ida aallon kanssa kansakoulunopettajana Uudenkirkon Männäisissä. Heidän tyttärensä oli runoilija Hertta Aalto. 

Aallon nimerkillä *R. A.* kirjoittama *Kolmen fennomaanin matka* oli seikkailukertomus, jossa kaksi Lapissa kielitutkimusta harjoittanutta nuorta fennomaania lyö vetoa erään kiivaan ruotsalaisuuden kannattajan kanssa siitä, että suomen kielellä pääsee matkustamaan maailmalla. Fennomaanit matkaavat sitten Euroopan ja Afrikan halki vain suomen kieltä käyttäen, ja heidän palattuaan kotiin vedon hävinnyt ruotsalainen kääntyy fennomaaniksi, eikä hänen tarvitse maksaa vetosummaa. Aalto lienee saanut idean kertomukseensa pari vuotta aiemmin 1874 suomeksi ilmestyneestä Jules Vernen seikkailukertomuksesta *Matkustus maan ympäri 80 päivässä*.

## Teoksia
* *Kertomuksia Uudenkirkon ja Uudenkaupungin entisiltä ajoilta*. Wilén, Turku 1885
* *Uudenkaupungin V.P.K. 1866-1906*. Uusikaupunki 1906
Nimimerkillä R. A.:
* *Kolmen fennomanin matka*. Zilliacus, Viipuri 1876

## Lähteet
* Suomen kirjailijat-tietokanta
* O. A. Kallio : Uudempi suomalainen kirjallisuus : edellinen osa : vanhempi eli perustava aika. WSOY 1911, s. 144
* Hertta Aallon elämänvaiheet
### Viitteet
Torkkujat

**Torkkujat** (Eleotridae) on tokkokalojen lahkoon (Gobiiformes) kuuluva kalaheimo. Torkkujaheimoon luetaan 23 sukua ja niihin 140 lajia, joista useimmat elävät Indopasifisella merialueella. Harvat niistä viettävät koko elämänsä merivedessä, vaan useimmat elävät murtovedessä tai makeassa vedessä, mutta monet lajit palaavat mereen kutemaan. 

Suurin lajeista on Kaakkois-Aasian sisävesissä elävä marmoritorkkuja (*Oxyeleotris marmorata*), joka voi kasvaa 65 cm pitkäksi. Useimmat muut lajit ovat pituudeltaan 3-20 cm. 

Torkkujat ovat lihansyöjiä. Ne ovat saaneet nimensä elintavoistaan: ne nöpöttävät paikoillaan lähellä pohjaa suuren osan ajastaan ja säntäävät sitten saaliin perään lyhyitä pyrähdyksiä. Torkkujat muistuttavat tokkoja sekä ruumiinrakenteeltaan että käytöstavoiltaan, mutta niillä ei ole samanlaista imukuppimaista vatsauloketta kuin tokoilla.

## Lähteet
Hanhijärvi (Lappeenranta)

**Hanhijärvi** on kylä Lappeenrannassa, ja se sijaitsee noin 8 kilometriä Lappeenrannan keskustasta etelään. Hanhijärvi on laaja kyläkokonaisuus, johon kuuluvat myös Hanhikempin ja Rantalan kylät. Hanhijärven vesistöalue sijoittuu Hanhijärven, Puralan ja Kauskilan kylien väliin.

## Aiheesta muualla
* Hanhijärven kyläyhdistyksen kotisivut
Benetton B201

**Benetton B201** oli auto, jolla Benetton osallistui Formula 1 -kauteen 2001.  Autoa ajoivat Giancarlo Fisichella, joka oli neljättä vuotta samassa tallissa ja Jenson Button, joka siirtyi talliin Williamsilta hyvän tulokaskauden 2000 jälkeen.

Kausi 2001 merkitsi Benettonille yhden aikakauden loppua. Talli, joka oli ollut olemassa kaudesta 1986 oli myyty vuonna 2000 Renaultille, joka toimitti moottoreita F1 -sarjaan ja ottaisi tallin kokonaan haltuunsa kaudelle 2002. Renaultin paluu Formula 1:een kolmen vuoden tauon jälkeen aiheutti vuoden aikana merkittäviä ongelmia.

Auton suurin ongelma oli epätavallisen laajakulmaiset (111°) moottoriasetukset.  Vaikka tämä tarjosi potentilaalisen aerodynaamisen edun, koska se sopi alemmaksi runkoon, moottorin alkuperäinen muoto aiheutti puutteita hevosvoimissa ja luotettavuudessa.  Kauden alkupuolisko oli katastrofi, koska autolla oli ongelmia päästä edes kahdenkymmenen parhaan joukkoon ja pystyi taistelemaan vain Minardia vastaan joukon hännillä. Giancarlo Fisichella onnistui kuitenkin saamaan pisteen Brasilian GP:ssä.

Kauden puolivälistä auto parani tasaisesti parannetulla aerodynamiikalla, tehokkaalla käynnistämisellä ja luistonestolla, joka toteutui kauden aikana.  Molempien autojen pääsemistä pisteille Saksan GP:ssä seurasi erinomainen suoritus Fisichellan saavuttaessa kolmannen sijan Belgian GP:ssä. Sen jälkeen auto oli vakavasti otettava taistelija pisteistä, vaikka Jenson Button hävisi tallikaverilleen koko kauden. 

Talli sijoittui valmistajien MM-sarjassa seitsemänneksi kymmenellä pisteellä.

## Formula 1 -tulokset

## Lähteet
* 

### Viitteet
Oheissakko

**Oheissakko** on sakko, jonka siihen tuomittu henkilö joutuu maksamaan saamansa ehdollisen vapausrangaistuksen lisäksi. Oheissakko tuomitaan, kun ehdollista rangaistusta pidetään liian lievänä rangaistuksena rikoksesta. Vapausrangaistuksen ehdollisuus ei vaikuta sakon maksuun, vaan se on aina maksettava. Oheissakon määräämisperiaatteet ovat päiväsakkojärjestelmän mukaisia. Yleisimmin oheissakkoa on käytetty, kun törkeästä rattijuopumuksesta on tuomittu ehdollinen vapausrangaistus.

Suomen lainsäädännössä ei enää käytetä oheissakko-nimitystä, vaan esimerkiksi rikosrekisterilaki (770/1993, 2 §) kutsuu sitä "ehdollisen vankeuden ohessa tuomituksi sakoksi". Oheissakko-nimitys poistettiin lainmuutoksella (523/2001) vuonna 2001. Rikoslaki (39/1889, 6:10 ) käyttää nimitystä oheisseuraamus, joka tarkoittaa sakkoa, koeajan pituista valvontaa ja yhdyskuntapalvelua.

## Lähteet
Harriet Walter

**Harriet Mary Walter** (s. 24. syyskuuta 1950 Lontoo) on brittiläinen näyttelijä.

## Ura

Walter opiskeli Cranbourne Chase Schoolissa ja London Academy of Music and Dramatic Artissa. Opiskelujen jälkeen hän näytteli kiertävissä teattereissa kuten Joint Stock touring theatre companyssa ja Paines Plough companyssa sekä Duke's Playhousessa, Lancasterissa.

Walter on työskennellyt useasti uransa aikana Royal Shakespeare Companyssa ja näytellyt monissa muissa teatterirooleissa sekä muun muassa elokuvissa *[[Järki ja tunteet (elokuva)|Järki ja tunteet]]*, ''Babel ja Sovitus.

## Aiheesta muualla
*
Christopher Musonda

**Christopher Musonda** (s. 24. tammikuuta 1986 Sambia) on sambialainen jalkapalloilija, joka edusti viimeksi Rovaniemen Palloseuraa. Musonda on vahva ja suhteellisen nopea – moderni hyökkääjä.

Musonda siirtyi Rovaniemen Palloseuraan keväällä 2009. Hän teki tuolloin RoPSin kanssa kautta 2009 koskevan pelaajasopimuksen. Rovaniemen Palloseura oli jo ennen kautta 2008 yhteydessä Musondaan mutta tuolloin siirto ei vielä toteutunut. Kausi 2009 on sambialaisen Musondan 1. kausi Euroopassa. Aikaisemmin Musonda on pelannut Afrikassa maansa pääsarjassa.

Musondan ura Rovaniemen Palloseurassa alkoi lupaavasti, sillä hän teki ensimmäisessä harjoitusottelussaan FC Santa Clausia vastaan heti kaksi maalia. Toisessa ottelussaan ja samalla ensimmäisessä virallisessa ottelussaan RoPS:ssa Musonda teki debyytti maalinsa ja esiintymisensä Veikkausliigassa FC Lahtea vastaan.

Maajoukkuetta Musonda on edustanut maansa alle 23-vuotiaiden tasolla kahdeksan kertaa.

Musonda ja kahdeksan muuta pelaajaa sai potkut Rovaniemen Palloseurasta keväällä 2011 vedonlyöntiskandaalin vuoksi. Hän sai skandaaliin liittyen vuoden ja kahdeksan kuukauden ehdollisen vankeustuomion lahjuksen ottamisesta elinkeinotoiminnasta ja avunannosta lahjomiseen elinkeinotoiminnassa.

## Lähteet
Luettelo vähintään 30 maalia yhdellä NHL-kaudella tehneistä puolustajista

Tämä on **luettelo puolustajista, jotka ovat tehneet vähintään 30 maalia yhdellä NHL-kaudella** runkosarjassa. Vain yhdeksän pelaajaa on onnistunut tässä, yhteensä 18 kertaa.

Bobby Orr on tehnyt 30 maalia kaudessa viidesti ja Paul Coffey neljästi. Coffeylla on myös puolustajien yhden kauden maaliennätys: 48 maalia.

Cale Makar on viimeisin 30 maaliin runkosarjassa yltänyt puolustaja. Hän ylsi suoritukseen kaudella  ollen samalla ensimmäinen 30 maalin rajapyykin rikkonut puolustaja 16 vuoteen.

## Puolustajien 30 maalin kaudet
;Pelaaja

## Lähteet
*  
* Skater Records - Most Goals, Defenseman, Season - NHL.com
Galaxias

***Galaxias*** on melttikalojen lahkon melttien heimoon (Galaxiidae) kuuluva kalasuku. Suku käsittää 33 lajia. Lajit asuvat Australian ja Uuden-Seelannin vesissä. Ne ovat viileiden vesien lajeja, joista monet elävät korkealla vuoristopuroissa, mutta jotkut ovat vaelluskaloja, joiden toukat huuhtoutuvat mereen ja palaavat kudulle alavienkin maiden jokivesiin. Useimmat suvun lajit ovat pienikokoisia, mutta *Galaxias argenteus* voi painaa jopa kilon.

*Galaxias*-meltit olivat tärkein luonnonvarainen Uuden-Seelannin sisävesikalaryhmä, ja toinen kahdesta tärkeimmästä Australiassa. Jokiin istutetut pohjoisen pallonpuoliskon lohikalat, kuten taimen, syövät melttejä, ja monet lajit ovat käyneet harvinaisiksi.

## Sukuun kuuluvia lajeja
**[[Galaxias anomalus]]*
*Isomeltti *Galaxias argenteus*
*Kultameltti *Galaxias auratus*
**[[Galaxias brevipinnis]]*
**[[Galaxias cobitinis]]*
*Tasmanianmeltti *Galaxias cleaveri*
**[[Galaxias depressiceps]]*
**[[Galaxias divergens]]*
**[[Galaxias eldoni]]*
**[[Galaxias fasciatus]]*
**[[Galaxias fontanus]]*
*Nelitäplämeltti *Galaxias fuscus*
**[[Galaxias globiceps]]*
**[[Galaxias gollumoides]]*
**[[Galaxias gracilis]]*
**[[Galaxias johnstoni]]*
*Pikkumeltti *Galaxias maculatus*
**[[Galaxias neocaledonicus]]*
*Mustameltti *Galaxias niger*
**[[Galaxias occidentalis]]*
*Puromeltti *Galaxias olidus*
**[[Galaxias parvus]]*
**[[Galaxias paucispondylus]]*
**[[Galaxias pedderensis]]*
**[[Galaxias platei]]*
**[[Galaxias postvectis]]*
**[[Galaxias prognathus]]*
**[[Galaxias pullus]]*
**[[Galaxias rekohua]]*
*Keltameltti *Galaxias rostratus*
*Satulameltti *Galaxias tanycephalus*
*Taimenmeltti *Galaxias truttaceus*
**[[Galaxias vulgaris]]*
*Raitameltti *Galaxias zebratus*

## Lähteet
Australianhammaskonnat

**Australianhammaskonnat** (Myobatrachidae) on sammakoihin (Anura) kuuluva heimo. Heimoon kuuluu 89 lajia, jaettuna 13 sukuun. Lajit asuvat Australiassa ja Uudessa-Guineassa.

## Suvut
* *[[Arenophryne]]*
* *[[Assa (suku)|Assa]]*
* *[[Crinia]]*
* *[[Geocrinia]]*
* *[[Metacrinia]]*
* *[[Mixophyes]]*
* *[[Myobatrachus]]*
* *[[Paracrinia]]*
* *[[Pseudophryne]]*
* Vatsassahautojat (*Rheobatrachus*)
* *[[Spicospina]]*
* *[[Taudactylus]]*
* *[[Uperoleia]]*

## Lähteet
Liber AL vel Legis

**Lain kirja** eli **Liber AL vel Legis** on keskeinen teos Thelemassa. Sen on kirjoittanut Aleister Crowleyn vuonna 1904 Kairossa. Teoksen kokonainen nimi on *Liber AL vel Legis, sub figura CCXX, as delivered by XCIII=418 to DCLXVI*, ja englanniksi teos tunnetaan nimellä *Book of the Law*. Theleman lait pohjautuvat tähän teokseen, erityisesti säkeisiin AL I:40 *”Tee mitä tahdot on oleva koko Laki”* ja AL I:57 *Rakkaus on laki, rakkaus tahdon alla*.

Kirjassa on kolme lukua, jotka Crowley kirjoitti kolmena maaliskuun päivänä, 8.–10. maaliskuuta. Crowleyn mukaan henkiolento nimeltä Aiwaz saneli hänelle kirjan tekstin niinä päivinä.

## Lähteet

*
Kanjonin koulu

**Kanjonin koulutalo** on Tampereen Hervannan pohjoisosassa sijaitseva alakoulu, koulu on osa Ahvenisjärven koulua. Kanjonin koululla on luokkia yhdestä kuudenteen luokkaan sekä samassa rakennuksessa sijaitsee Kanjonin esikoulu. Kanjonin koululla on myös teknisen- ja tekstiilityön luokat. Koululla on myös tietokoneluokat ja liikuntasali.

Kanjonin koulusta yläasteelle siirtyvät oppilaat menevät yleensä Pohjois-Hervannan kouluun. Kanjonin koululla on erityisopetukseen tarkoitettu luokka ja kirjastoluokka. Kanjonin koulussa on noin 200 oppilasta. Kanjonin koulun pihalla on kahdet keinut, kiipeilyteline, jalkapallokenttä, koripallokori ja yksi katos. Liikuntasalissa on neljä koripallokoria. 

Kouluun tulevat myös Hallilan koulusta viidennelle luokalle siirtyvät oppilaat ja Hallilan kolmoset ja neloset suorittavat Kanjonin koulussa käsityöopinnot. Hervannan jäähalli sijaitsee maan alla kanjonin koulun takana. Koulun vieressä on Kanjonin päiväkoti. 

## Katso myös
*Hallilan koulutalo

## Lähteet
* Ahvenisjärven koulun kotisivut
Corroboreenkonna

**Corroboreenkonna** (*Pseudophryne corroboree*) on Australiassa tavattava äärimmäisen uhanalainen sammakkolaji. Se elää etelässä ja *[[Pseudophryne pengilleyi]]* pohjoisemmassa. Aiemmin niitä pidettiin saman lajin eri muotoina.

Corroboreenkonna on pituudeltaan 2,2–3 cm, naaraat ovat koiraita isompia. Sen selkäpuolella on kirkkaan keltaisella pohjalla mustia viivoja jotka eivät katkeile. Selkäkuvio on yksi lähilajit erottava tuntomerkki: *Pseudophryne pengilleyilla* on kellanvihreällä pohjalla mustia, katkeilevia viivakuvioita. 

Corroboreenkonnaa on tavattu vain pienellä alueella Uuden Etelä-Walesin osavaltiossa 1200–1700 metrin korkeudella. Se kutee matalissa lätäköissä ja ojissa sekä kosteilla ruohoalueilla. Kutuajan ulkopuolella se liikkuu myös metsässä ja nummilla.

## Lähteet
Kivimäen koulu

**Kivimäen koulu** on vuonna 1974 perustettu koulu Martinlaaksossa Vantaalla. Koulussa annetaan opetusta peruskoulun luokka-asteille 1–6. Koulussa opiskeli  413 oppilasta lukuvuonna 2019–2020. Koulun rehtori on Riitta Ruokonen, apulaisrehtori Pia Yliluoma ja koulusihteeri on Kirsi Pentinmäki.

Kuva:Kivimäen koulu1 - Martinlaakso - Vantaa - m.jpg|Näkymä Kivimäen koulun etupihalta.
Kuva:Kivimäen koulu8 - piha - Martinlaakso - Vantaa - m.jpg|Näkymä metsäiseltä alapihalta.


## Lähteet
Sirkka-Liisa Lonka

**Sirkka-Liisa Lonka** (s. 27. tammikuuta 1943 Kouvola) on suomalainen taidemaalari ja taidegraafikko.
__NOTOC__
Lonka on opiskellut Suomen Taideakatemian koulussa 1963–1967 ja grafiikkalinjalla 1968. Hän on osallistunut useisiin kansainvälisiin taidetyöpajoihin, opinto- ja työskentelymatkoihin sekä toiminut opettajana Euroopassa, Aasiassa, Afrikassa ja Latinalaisessa Amerikassa.

Sirkka-Liisa Lonka on Taidemaalariliiton ja Suomen Taidegraafikoiden jäsen. Hän on toiminut myös PANDissa ja Kiilassa.
Longan teoksia on muun muassa Ateneumin, Suomen valtion kokoelmissa ja presidentti Nelson Mandelan yksityiskokoelmissa.

## Kirjallisuutta
*Nip of Love 1983 
*Sirkka-Liisa Lonka, Parvs Publishing 2012 

## Lähteet

## Aiheesta muualla
* 
* Sirkka-Liisa Lonka taiteilijamatrikkelissa
*Sirkka-Liisa Longan kotisivu
Your Favorite Enemies

**Your Favorite Enemies** on vuonna 2006 perustettu kanadalainen vaihtoehtorockia soittava yhtye. Yhtyeen levyt julkaisee Hopeful Tragedy Records, ja vuoteen 2008 mennessä levyjä on julkaistu kaksi. Yhtye on ollut Euroopassa kiertueella syys-lokakuussa 2007. Japanissa ja Indonesiassa se kiersi touko-kesäkuussa 2008.

## Jäsenet
* Alex Foster – laulu
* Ben Lemelin – basso
* Charles (Moose) Allicy – rummut
* Jeff Beaulieu – kitara
* Sef – kitara
* Miss Isabel – laulu, koskettimet

## Diskografia
### Albumit
* Love Is a Promise Whispering Goodbye (2008)
* Vague Souvenir (2012)
* Sacred Kind of Whispers (2013)
* Between Illness and Migration (Japanese Edition) (2013)
* Between Illness and Migration (Australian Edition) (2013)
* Between Illness and Migration (Canadian Edition) (2014)
* Between Illness and Migration (European Edition) (2014)
* Between Illness and Migration - Deluxe: Tokyo Sessions (2016)

### EP:t
* And If I Was to Die in the Morning... Would I Still Be Sleeping with You (2007)
* Youthful Dreams of an Old Empire (2013)
* Entre Marées Et Autres Ressacs (2014)
* A Vision of the Lights We're In (2015)

### DVD:t
* Running Through The Rain of Estrangement... Catching Pure Drops of Diamond Bliss (2012)
* The Uplifting Sound of an Epiphanic Awakening (2011)
Paul Oppenheim

**Paul Oppenheim** (17. kesäkuuta 1885 Frankfurt am Main – 22. kesäkuuta 1977) oli saksalainen kemisti ja filosofi.

Oppenheim opiskeli kemiaa ja muita luonnontieteitä Freiburgissa. Hän toimi kemianteollisuudessa vuoteen 1933 saakka. Sen jälkeen hän muutti ensin Brysseliin ja vuonna 1939 Yhdysvaltoihin, missä hän toimi yksityisopettajana.

Oppenheim avusti myös muita tieteilijöitä, kuten Carl Gustav Hempeliä ja Kurt Grellingiä, pakenemaan Saksasta. Hän julkaisi yhdessä kummankin kanssa teoksia tieteenfilosofian alalta sekä muun muassa hahmopsykologiasta. Oppenheim tunnetaan muun muassa yhdessä Hempelin kanssa kehittämästään Hempelin–Oppenheimin mallista eli deduktiivis-nomologisesta mallista.

## Julkaisuja

* Hempel, C. G. & Oppenheim, Paul: *Der Typusbegriff im Lichte der neuen Logik. Wissenschaftstheoretische Untersuchungen zur Konstitutionsforschung und Psychologie*
* Grelling, Kurt & Oppenheim, Paul: ”Der Gestaltbegriff im Lichte der neuen Logik”, *[[Erkenntnis]]* 7 (1937/38), 211–225.
* Grelling, Kurt & Oppenheim, Paul: ”Supplementary Remarks on the Concept of Gestalt”, *Erkenntnis* 7 (1937/38), 357–359.
* Grelling, Kurt & Oppenheim, Paul: ”Concerning the Structure of Wholes”, Philosophy of Science 6 (1939), 487–488.
* Grelling, Kurt & Oppenheim, Paul: *Logical Analysis of “Gestalt” as “Functional Whole”*, Fifth International Congress for the Unity of Science (Cambridge, Mass., 1939) -kongressiin lähetetty artikkeli
* Oppenheim, Paul & Putnam, Hilary: ”The Unity of Science as a Working Hypothesis”, sarjassa *Minnesota Studies in the Philosophy of Science*, University of Minnesota 1958
Jumaliskylä

**Jumaliskylä** on Suomussalmen eteläosassa sijaitseva kylä. Vuonna 2016 Jumaliskylässä oli 181 asukasta. Kylällä toiminut koulu lakkautettiin keväällä 2010. Kylällä ovat Jumalissärkät, joita ympäröivät useat järvet. 

## Lähteet

## Aiheesta muualla
* Jumaliskylän koulu
Pikku naisia (vuoden 1994 elokuva)

**Pikku naisia** () on Gillian Armstrongin ohjaama elokuva, joka perustuu Louisa May Alcottin samannimiseen romaaniin. Elokuva sai kolme Oscar-ehdokkuutta.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Roolit

## Lähteet
Sojuz TM-11

**Sojuz TM-11** oli neuvostoliittolainen miehitetty avaruuslento Mir-avaruusasemalle. Avaruusalus laukaistiin Baikonurin kosmodromilta 2. joulukuuta 1990 ja se laskeutui maahan 26. toukokuuta 1991.

## Miehistö
Laukaistiin avaruuteen:
*Viktor Afanasjev
*Musa Manarov
*Toyohiro Akiyama - Japani, TV-toimittaja, ilmeisesti avaruusturisti. "Tokyo Broadcasting System" maksoi lennosta 14 miljoonaa dollaria. Akiyama oli ensimmäinen Japanin kansalainen avaruudessa. Ensimmäinen japanilainen ammattiastronautti oli Mamoru Mohri.

Laskeutui Maahan:
*Viktor Afanasjev
*Musa Manarov
*Helen Sharman - Englanti

## Lähteet
Pispalanharju

**Pispalanharju** on Pyhäjärven ja Näsijärven välissä, Tampereen länsipuolella sijaitseva jääkauden aikana muodostunut harju, joka sijoittuu Epilänharjun ja Pyynikinharjun väliin.  Pispalanharju on osa yhtenäistä harjuketjua, joka kulkee Tampereen kaupungin läpi. 

## Lähteet
Hallilan koulutalo

**Hallilan koulutalo** on Tampereen Hallilassa sijaitseva ala-aste. Hallilan koulu on osa Ahvenisjärven koulua ja siellä opiskellaan 1.–4. luokkien ajan, koulutalossa toimii myös esiopetuksen luokkia.  Koulun osoite on Havumetsänkatu 1 ja postinumero on 33820 Tampere.  Koulun kolmas- ja neljäsluokkalaiset menevät Kanjonin kouluun käsitöiden tunneille. Hallilan koulussa ei ole tietokoneluokkia, mutta koululla on käytössään kannettavat tietokoneet. Koululaiset ruokailevat luokissa ja koululla toimii myös iltapäiväkerho.

Koulun vieressä, osittain samassa rakennuksessa, sijaitsee Hallilan päiväkoti.
## Katso myös
*Kanjonin koulu

## Lähteet
*

## Aiheesta muualla
Ahvenisjärven koulun kotisivu
Matti Kaipainen

**Matti Kaipainen** (s. 21. helmikuuta 1972 Tampere) on suomalainen uransa päättänyt jääkiekkoilija.

Kaipainen on Ilveksen juniorikoulun kasvatti ja pelasi urallaan liigaa Ilveksessä vuosina 1993–1999 ja 2005 sekä Lukossa 1999–2003. Ulkomailla Kaipainen pelasi Itävallan Klagenfurtissa ja Salzburgissa vuosina 2003–2005.

Kaipainen oli mukana myös Porin Ässien hopeaa voittaneessa joukkueessa kaudella 2005–2006. Hän teki maalin finaalisarjan toisessa ottelussa HPK:ta vastaan tasoittaen pelin 4–4:ään aivan pelin lopussa. Ässät voitti pelin jatkoajalla 5–4, mutta se jäi porilaisjoukkueen ainoaksi voitoksi finaaleissa.

Ässissä pelatun kauden jälkeen Kaipainen lähti pelaamaan Tanskan Herning Blue Foxiin, ja jatkoi matkaansa seuraavalla kaudella Norjan I.K. Cometiin.

Kaudella 2009–2010 Kaipainen pelasi Mestiksen LeKissä.

## Tilastot

## Lähteet
*
50 metrin pistooli

**50 metrin pistooli** *(entinen vapaapistooli)* -kilpailuissa ammutaan 50 metrin etäisyydeltä olevaan tauluun. Laji muistuttaa paljon 10 m ilmapistoolia. Aseena lajissa käytetään yhdellä patruunalla ladattavaa pistoolia, jonka kaliiperi on .22 LR. Taulun uloimman renkaan halkaisia on 500 millimetriä ja kympin halkaisia on 50 millimetriä. Samaa taulua käytetään myös 25 m vakiopistoolissa, 25 m isopistoolissa, 25 m urheilupistoolissa ja 25 m pienoispistoolissa.

50 m pistoolin kilpailu käsittää 60 laukauksen peruskilpailun ja kahdeksan parhaan 10 laukauksen finaalin. Lajissa järjestetään kansainvälisellä tasolla kilpailuja vain miesten ja poikien sarjoissa. Lisäksi lajissa voidaan järjestää karsinta, jossa valitaan kilpailut peruskilpailuun. Finaalissa ampujien tulokset mitataan kymmenyksien tarkkuudella. Olympialaisissa laji on ollut Ateenasta 1896 lähtien, mutta siinä ei kilpailtu Pariisissa 1924 ja Los Angelesissa 1932. Lajin ensimmäiset MM-mitalit jaettiin vuoden 1900 Pariisin olympialaisten tuloksien perusteella.

## Ennätykset
### Maailmanennätykset

### Olympiaennätykset

### Euroopanennätykset

### Aasianennätykset

## Olympiavoittajat ja maailmanmestarit
### Miehet

### Pojat

## Lähteet
*
*
*
*
*
Sojuz TM-4

**Sojuz TM-4** oli Neuvostoliiton neljäs miehitetty avaruuslento Mir-avaruusasemalle. Avaruusalus laukaistiin Baikonurista 21. joulukuuta 1987 ja se laskeutui maahan 17. kesäkuuta 1988.

## Miehistö
Laukaistiin avaruuteen
*Vladimir Titov 
*Musa Manarov 
*Anatoli Levtšenko 

Laskeutuivat
*Anatoli Solovjov
*Viktor Savinyh 
*Aleksandăr Aleksandrov (Bulgaria)

## Lähteet
Plotina

**Plotina** () on maalaiskunta ja sen keskustaajama Karjalan tasavallan Louhen piirissä Venäjällä. Se sijaitsee Louhijärven pohjoisrannalla 78 kilometriä Louhesta maanteitse koilliseen. Taajamassa on 388 ja kunnassa 483 asukasta (vuonna 2012).

## Maantiede ja asutus
Plotinan kunnan pinta-ala on 1&nbsp;607 neliökilometriä tai ilman Vienanmeren vesialuetta 855,5 neliökilometriä. Se rajoittuu kaakossa ja etelässä Louhen piirin Ambarnyin sekä lännessä ja luoteessa Malinavaaran kuntiin ja koillisessa Vienanmeren kautta Murmanskin alueeseen. Maapinta-alasta valtaosa on metsää.

Kunnan alueella virtaavia jokia ovat Kivijoki (ven. *Kamennaja*), Kierettijoki, Suonjoki (*Sonreka*), Kotijoki (*Domašnjaja*) ja Louhijoki (*Louksa*). Suurimmat järvet ovat Louhijärvi eli Luovuskanjärvi, Ala-Vehkajärvi (*Nižneje Vehkozero*), Suonajärvi (*Sonozero*), Alajärvi (*Alozero*), Kenjärvi (*Kenozero*), Suuri Kivijärvi (*Bolšoje Kamennoje*), Ala-Papinjärvi (*Nižneje Popovo*), Postelinjärvi (*Postelnoje*), Ylä-Kesäjärvi (*Verhneje Letneje*), Kaltiojärvi (*Kaldozero*), Ala-Kesäjärvi (*Nižneje Letneje*), Pohjoinen Kivijärvi (*Severnoje Kamennoje*), Suuri Pakkasjärvi (*Bolšoje Morozovo*), Keski-Papinjärvi (*Sredneje Popovo*), Ylä-Papinjärvi (*Verhneje Popovo*) ja Pitkäjärvi (*Dolgoje*). Hyötykaivannaisiin kuuluvat nikkeli, kupari, koboltti, kulta, hopea, sinkki, kvartsi, granaatti, muskoviitti, pegmatiitti, gabronoriitti ja amfiboliitti.

Plotinan lisäksi kuntaan kuuluu Vienanmeren Tšuupanlahden etelärannalla sijaitseva Tškalovskin taajama. Kierettijoen suulla sijaitsee autioitunut Kieretin kylä. Vuoden 2010 väestönlaskennan mukaan kunnan asukkaista 79 % on kansallisuudeltaan venäläisiä, 10 % karjalaisia, 5 % valkovenäläisiä ja 4 % ukrainalaisia.

## Historia
Seudun historiallinen keskus oli karjalais-venäläinen Kieretin kylä. Etelämpänä Vienanmeren rannalla sijaitsi karjalaisten asuttama Suonsaari (ven. *Sonostrov*). Plotina on perustettu kiille-esiintymien kaivostaajamaksi vuonna 1936. Se on saanut nimensä Louksajokeen rakennetusta padosta.

## Liikenne, talous ja palvelut
Plotinasta johtaa päällystetty maantie Tškalovskin kautta Tšuuppaan. Taajamasta on linja-autoyhteydet molemmille paikkakunnille. Tškalovskissa, Kieretin Sredni-saarella ja Suonsaaren lähellä Tonisaarella on laivalaiturit.

Kunnassa toimii kaivosteollisuutta ja kolme kalanviljelylaitosta. Sredni-saarella on Pietarin yliopiston merentutkimusasema.

Keskustaajaman palveluihin kuuluu lastentarha, koulu, lääkintäasema, kulttuuritalo, posti ja muutama kauppa. Kieretissä on tsasouna.

## Matkailu ja nähtävyydet
Kieretinjoen koskien luona sijaitsee kivikautinen asuinpaikka. Tškalovskissa on hotelli, Plotinassa vierasmaja ja Šarapiha-lahden rannalla lomakylä.

## Lähteet
* 

### Viitteet

## Aiheesta muualla
* Plotinan kunta Louhen piirin sivustolla
Wesley C. Salmon

**Wesley C. Salmon** (1925 &ndash; 22. huhtikuuta 2001) oli yhdysvaltalainen filosofi, joka oli erikoistunut tieteenfilosofiaan, erityisesti kausaliteettia ja tieteellistä selittämistä koskeviin kysymyksiin.

Salmon väitteli filosofian tohtoriksi vuonna 1950 Kalifornian yliopistosta (Los Angeles) Hans Reichenbachin oppilaana. Hän opetti Indianan ja Pittsburghin yliopistoissa.

Salmon pyrki tarjoamaan tieteelliselle selittämiselle vankan perustan. Hänen mukaansa selittäminen liittyy todellisuudessa ilmeneviin kausaalisiin prosesseihin, jotka yhdistävät syitä seurauksiin. Tätä on kutsuttu selittämisen kausaalis-mekaaniseksi malliksi (CM-malli). Näkemys edustaa tieteellistä realismia.

Salmon tutki myös bayesilaista todennäköisyyskäsitystä ja pyrki artikkelissaan "Rationality and Objectivity" tulkitsemaan Thomas Kuhnin ajatuksia hyödyntämällä Bayesin teoreemaa.

## Teoksia

* *The Foundations of Scientific Inference* , 1967
* *Scientific Explanation and the Causal Structure of the World*, 1984
* *Four Decades of Scientific Explanation*, 1990
* *Causality and Explanation*, 1998

## Aiheesta muualla

* Wesley C. Salmon, obituary
Koripallon Euroopan-mestaruuskilpailut 1995

**Vuoden [[1995]] [[koripallon Euroopan-mestaruuskilpailut|koripallon EM-kisat]]** järjestettiin Ateenassa 21. kesäkuuta –2. heinäkuuta. Kisoissa oli mukana 14 joukkuetta. Hallitsevana mestarina turnaukseen lähti Saksa.

## Osallistuneet joukkueet

## Lohkovaihe
Lohkovaihe pidettiin 21. kesäkuuta - 28. kesäkuuta Ateenassa. Lohkojen neljä parasta joukkuetta pääsi seuraavaan vaiheeseen.

### Lohko A

### Lohko B

## Finaalit

## Henkilökohtaiset tilastot
### Pisteet

### Levypallot

### Syötöt

## Palkitut
### Mitalistit

### Tähdistöviisikko
*  Šarūnas Marčiulionis **(MVP)**
*  Toni Kukoč
*  Fanis Khristodūlū
*  Vlade Divac
*  Arvydas Sabonis

## Lähteet
* XXIX European Championship (Athína 1995) linguasport.com 

## Aiheesta muualla
* Kisojen sivut
* Kisojen tilastot
Haikouichthys

**Haikouichthys** oli leuaton kala, joka eli 535 miljoonaa vuotta sitten kambrikaudella.
Haikouichthys oli raadonsyöjä. Se kuului ensimmäisiin selkärankaisiin. *Haikouichthys* oli luultavasti hermafrodiitti eli sillä oli sekä naaraan että uroksen sukupuolielimet. *Haikouichthys* oli noin 2,5&nbsp;cm:n pituinen. Kalan ruumiin muodon perusteella oletetaan, että se ei ollut erityisen hyvä uimari. *Haikouichthys* oli yksi niistä kolmesta selkärankaisesta, jotka löydettiin kambrikauden alkukerrostumista. Se oli pienikokoinen ja evätön, mutta sillä oli silmät, kidukset, sieraimet, korvat ja aivot.

## Lähteet

## Aiheesta muualla
*Haikouichthys
Megalograptus

***Megalograptus*** oli 460 miljoonaa vuotta sitten ordovikikaudella elänyt meriskorpioni. Megalograptus oli lihansyöjä, joka saalisti kaloja, toisia meriskorpioneja ja muita niveljalkaisia. Se vietti suurimman osan ajastaan veden alla ruokaa etsimässä. Megalograptus saattoi kasvaa jopa hieman yli metrin pituiseksi.

## Lähteet
Amstel Gold Race 2007

**Amstel Gold Race 2007** oli järjestyksessään 42. maantiepyöräilyn Amstel Gold Race -kilpailu. Se käytiin 252,2 kilometrin reitillä Maastrichtistä Valkenburgiin 22. huhtikuuta 2007. 

Stefan Schumacher voitti kilpailun tehtyään ratkaisevan irtioton juuri ennen kilpailun päättänyttä Caubergin loppunousua. Davide Rebellin sijoittui toiseksi varmistaen Gerolsteiner-tallille kaksoisvoiton. Danilo Di Luca oli kolmas.

## Tulokset

## Lähteet
*Tulokset Sports123.com-sivustolla
Ex List

**Ex List** (*The Ex List*) on yhdysvaltalainen draama-/komediasarja vuodelta 2008. Sen kehitti Diane Ruggiero israelilaisen televisiosarjan *Mythological X* pohjalta. Sarjan tuotti Fox Television Studios. Sarjan ensimmäinen jakso esitettiin Yhdysvalloissa CBS-televisiokanavalla 3. lokakuuta 2008. Se keskeytettiin vain neljän jakson jälkeen huonon vastaanoton takia. Suomessa sarjaa on esittänyt MTV3 25. kesäkuuta 2009 alkaen.

## Lähtökohta
Bella Bloom (Elizabeth Reaser) vierailee meediolla ja saa kuulla, että on jo tapaillut tulevaa aviomiestään. Ennustuksen mukaan Bella jää sinkuksi loppuelämäkseen ellei löydä tulevaa aviomiestään vuoden kuluessa. Bella alkaa tutkia vanhoja suhteitaan ja poikaystäviään löytääkseen tulevan aviomiehensä heidän joukostaan.

### Jaksot
#*Pilot*
#*Climb Every Mountain Biker*
#*Protect and Serve*
#*Do You Love Me, Do You Surfer...Boy*
#*Momma's Boy*
#*Daphne's Idealized Wedding*
#*Art Professor*
#*Trustafarian*
#*Flower King*
#*The Spark*
#*The Babysitter*
#*Metro Guy and the Non Ex*
#*The Other Foot*

## Tuotanto
Sarjaa kuvattiin Ocean Beachillä ja Corondon seudulla San Diegossa, Kaliforniassa, kuten myös Seacost Drivella Imperial Beachissa, Kaliforniassa.

12. syyskuuta 2008 sarjan luoja ja tuottaja Diane Ruggiero jätti sarjan, koska ei päässyt yhteisymmärrykseen sarjan suunnasta sitä esittäneen televisiokanava CBS:n kanssa. Ennen Ruggieron lähtöä sarjasta oli ehditty kuvata kuusi jaksoa. Tuottaja Rick Eid otti sarjan vetäjän *show runnerin* vastuun ja viimeisteli kolmetoista tilattua jaksoa, mutta sarja lopetettiin kun vain neljä jaksoa oli esitetty.

## Näyttelijät
*Elizabeth Reaser: Bella Bloom
*Rachel Boston: Daphne Bloom
*Alex Breckenridge: Vivian
*Mark Deklin: Elliot
*Adam Rothenberg: Augie
*Amir Talai: Curys
*Anne Bedian: Meedio Marina
*Josh Braaten: Marty (Daphnen mies)

**Exät**

*Eric Balfour: Johnny Diamont (Jakso 1)
*Eric Winter: Jake Turner (Jakso 2)
*Michael Weaver: Ronny (Jakso 3)
*Brian Van Holt: Shane Gallagher (Jakso 4)
*Michael Landes: Josh Dubinsky (Jakso 5)
*Reid Scott: Steve Bolla (Jakso 6)
*Kevin Sorbo: Professori Harris Bertram (Jakso 7)
*Josh Cooke: Luke Crane (Jakso 8)
*James Tupper: DP ja Jay Hindle, Steele Calvert (Jakso 9)
*Ben Weber: James Thorp (Jakso 10)
*Wade (Jakso 11)

## DVD-julkaisu
*[[Twilight – Houkutus]]* -elokuvan ensi-illassa Elizabeth Reaser kertoi sarjan kansainvälisen DVD-julkaisun sisältävän kaikki 13 jaksoa. Reaser kertoi: "Kuvaan vieläkin sarjaa, mikä on outoa. Käsikirjoitukset on kirjoitettu uudelleen, jotta tarina saisi ratkaisun. Bella saa tietää kuka existä on Se Oikea. Löydän miehen ja se on joku jonka tapasimme aikaisemmissa jaksoissa."

## Lähteet

## Aiheesta muualla
*''Ex List'' MTV3:n sivuilla
Lovebugs

**Lovebugs** on sveitsiläinen brittipop-yhtye. Lovebugs perustettiin vuonna 1992 ja sen perustivat Adrian Sieber, Sebastian "Baschi" Hausmann ja rumpali Julie. Yhtye on yksi Sveitsin menestyneimpiä. Yhtye edusti Sveitsiä vuoden 2009 Eurovision laulukilpailussa kappaleella "The Highest Heights", mutta ei päässyt semifinaalista finaaliin.

## Albumit

* 1994: Fluff
* 1995: Tart
* 1996: Lovebugs
* 1997: Lovebugs (remix album)
* 1999: Live via satellite - the radio X-Session
* 2000: Transatlantic Flight
* 2001: Awaydays
* 2003: 13 Songs With a View
* 2005: Naked (Unplugged)
* 2006: In Every Waking Moment
* 2009: The Highest Heights
* 2009: Only Forever - the Best of Lovebugs
* 2012: Life is Today

## Lähteet

## Aiheesta muualla
* Lovebugsin kotisivut
* Lovebugsin MySpace
Kaj Matalamäki

**Kaj Matalamäki** (3. maaliskuuta 1942 Tampere – 8. lokakuuta 2025) oli suomalainen jääkiekkoilija ja -valmentaja sekä jalkapalloilija.

Monipuolisen uransa aikana hän pelasi puolustajana ja hyökkääjänä yhteensä 287 runkosarjaottelua jääkiekon SM-sarjassa ja myöhemmin SM-liigassa vuosina 1959–1978. Matalamäki saavutti pelaajaurallaan kolme Suomen-mestaruutta, joista ensimmäisen Tampereen Ilveksessä (1962), toisen Porin Karhuissa (1965) ja kolmannen Porin Ässissä (1971). Lisäksi hän voitti kaksi SM-pronssia Ilveksessä ja edusti Suomen A-maajoukkuetta kerran.

Jääkiekkouransa jälkeen hän toimi valmentajana useissa seuroissa, mukaan lukien Koovee, HIFK ja Tappara, saavuttaen SM-pronssia kahdesti (1977 Kooveessa ja 1982 HIFK:ssa). Matalamäki valmensi myös ulkomailla Italiassa sekä toimi Suomen maajoukkueen apuvalmentajana. Jääkiekon lisäksi Matalamäki pelasi jalkapalloa Mestaruussarjassa Tampereen Palloilijoissa, Porin Karhuissa ja Ässissä, voittaen jalkapallossa SM-pronssia vuonna 1962.

## Ura
Kaj Matalamäki nousi Tampereen Ilveksen edustusjoukkueeseen 17-vuotiaana. Tätä ennen hän oli pelannut Seppo Helteen luotsaamassa Tikkunekku-joukkueessa. Ilvestä Matalamäki edusti SM-sarjassa kaudet 1959–1964, jona aikana hän voitti Suomen-mestaruuden vuonna 1962 ja kaksi pronssia vuosina 1963 ja 1964.

Matalamäki edusti seuraavaksi Porin Karhuja vuoteen 1967 ja voitti sen riveissä Suomen mestaruuden vuonna 1965. Porin Ässiä hän edusti vuoteen 1973, jona aikana hän voitti kolmannen SM-mestaruudensa vuonna 1971.

Matalamäki lisäksi pelasi kaksi SM-liigaottelua Kooveen paidassa kausina 1977–1978. Hän pelasi SM-sarjassa ja SM-liigan runkosarjassa yhteensä 287 ottelua, joissa hänen tehopisteensä olivat 64&nbsp;+&nbsp;44&nbsp;=&nbsp;108 ja jäähymääränsä 198 minuuttia. Suomen A-maajoukkuetta hän edusti kerran, B-joukkuetta kolmesti ja nuorten joukkuetta kaksi kertaa.

Valmennustyöt Matalamäki aloitti pelaamisen ohella vuonna 1974. Hän valmensi Kooveeta vuosina 1976–1979, saavuttaen pronssia vuonna 1977. Matalamäki oli myös Suomen maajoukkueen apuvalmentajana vuosina 1978, 1979 ja 1981. HIFK:ta valmentaessa hän saavutti pronssia kautena 1981–1982. Italiassa hän valmensi joukkuetta HC Fassa. Uransa aikana Matalamäki pelasi puolustajana sekä hyökkääjänä.

Tapparan valmentajaksi Matalamäki tuli useaan otteeseen kesken kauden. Boris Maiorovin hän korvasi kautena 1994–1995 ja 1998–1999 hän tuli Ismo Läntisen avuksi. Hän valmensi Tapparaa myös vuonna 2005. Matalamäki tuli kesken kauden 2001-02 Ässien päävalmentajaksi Vladimir Jursinov nuoremman tilalle. Hänen apuvalmentajinaan toimivat Risto Tuomi ja Jari Härkälä.

Jalkapalloa Matalamäki pelasi Mestaruussarjassa vuosina Tampereen Palloilijoissa 1962–1963 sekä 1965, Porin Karhuissa 1966-67 ja Ässissä 1969. Vuonna 1962 hän voitti SM-pronssia.

Sittemmin Matalamäki toimi perheyrityksen, nahka-alan tuotteita Italiasta maahantuovan Forza Oy:n toimitusjohtajana.

Kaj Matalamäki kuoli sairauteen 83-vuotiaana 8. lokakuuta 2025.

## Lähteet
* 
* 

### Viitteet
Gia Darling

**Gia Darling** (s. 30. heinäkuuta 1977) on yhdysvaltalainen transsukupuolinen shemale-pornonäyttelijä, eli hän on korjannut sukupuolensa miespuolisesta naispuoliseksi mutta hänellä on penis. Lisäksi hän ohjaa ja tuottaa elokuvia. 

Darling syntyi Guatemalassa. Hän muutti kolmen vanhana Valenciaan, Kaliforniaan. 15-vuotiaasta lähtien hän on elänyt naisena. Nykyään hän asuu Malibussa.

## Palkinnot
* AVN Awards 2006: Palkinto luokassa *Vuoden transsukupuolinen esiintyjä*
* Transgender Erotica Awards 2016: Palkinto luokassa *Transcendence Award* (Dr. Alexander Sinclairin tukemana) 

## Lähteet
Lệ Thủy

**Lệ Thủy** () on Vietnamin entinen piirikunta. Se sijaitsi Quảng Bìnhin maakunnassa Bắc Trung Bộn alueella. Piirikunnan hallinnollinen keskus oli Kiến Giangin kaupunki. Piirikunnan pinta-ala oli 1&nbsp;411 neliökilometriä ja asukasluku 143&nbsp;663 (vuonna 2003). Sen väestötiheys oli siten 101,8 asukasta neliökilometrillä. 

Piirikunta lakkautettiin, kun vuoden 2025 hallinnollisessa uudistuksessa Quảng Bình liitettiin Quảng Trịn maakuntaan ja maakunnan aluehallinto järjesteltiin uudelleen.

## Lähteet
Greg Rusedski

**Greg Rusedski** (s. 6. syyskuuta 1973 Montreal, Kanada) on brittiläinen tennispelaaja, joka lopetti uransa vuonna 2007. Hän selviytyi Yhdysvaltain avoimien kaksinpelin finaaliin vuonna 1997. Hän voitti urallaan viisitoista ATP-kaksinpeliturnausta. Parhaimmillaan hän oli tenniksen maailmanlistalla sijalla neljä.

## Lähteet
* Greg Rusedskin ATP-profiili 

## Aiheesta muualla
Bagnères-de-Luchon

**Bagnères-de-Luchon** on kunta Haute-Garonnen departementissa Midi-Pyrénées'n hallintoalueella Ranskassa. Kunnan väkiluku vuonna 2006 oli 2&nbsp;619. Bagnères-de-Luchonin pinta-ala on 53 km².

## Lähteet

## Aiheesta muualla

* Kunnan verkkosivusto
Talkakuoreet

**Talkakuoreet** (Retropinnidae) eli **talkameltit** tai **australiankuoreet** on kuorekalojen lahkoon kuuluva kalaheimo. Talkameltit ovat pienehköjä, hopeakylkisiä ja rasvaevällisiä kaloja, jotka elävät Australian ja Uuden-Seelannin sisä- ja murtovesissä.

Talkakuoreet jaetaan kahteen alaheimoon, kolmeen sukuun ja viiteen tai kuuteen eri lajiin.

## Lähteet
* Joseph S. Nelson, *Fishes of the World*, John Wiley & Sons, 2006,  
*
## Aiheesta muualla
*ITIS: Retropinnidae
Cazères

**Cazères** on kunta Haute-Garonnen departementissa Midi-Pyrénées'n hallintoalueella Ranskassa. Kunnan väkiluku vuonna 2005 oli 3 786. Cazères'n pinta-ala on 20 km².

## Lähteet

## Aiheesta muualla
JTG

**JTG** (Just That Gangsta) (oik. **Jayson Paul**, s. 10. joulukuuta 1984, Brooklyn, New York) on yhdysvaltalainen showpainija, joka muistetaan parhaiten ajastaan World Wrestling Entertainmentissä.

JTG kuului Cryme Tyme -nimiseen tag teamiin.

## Lähteet
Eurotopia

**Eurotopia** on E-Typen albumi vuodelta 2007. Albumin tuottajana on toiminut pitkäaikainen ystävä,
tuottajaguru Max Martin (Madonna, Britney Spears, Backstreet Boys, Celine Dion, Bon Jovi). Antiloop-yhtyeestä tuttu Robin Söderman on miksannut levyä, ja sanoitusapuna on toiminut Anna Nordell. Levyllä laulava upeaääninen naisvokalisti on nimeltään Sanne Karlsson ja hänen parinaan on toiminut suomalaissyntyinen Aino.

## Kappaleet
# 
# 
# 
# 
# 
# 
# 
# 
# 

## Arvostelut
* Dome.fi: 

## Lähteet
Auterive (Haute-Garonne)

**Auterive** () on kunta Ranskan eteläosassa Haute-Garonnen departementissa Oksitanian alueella. Se sijaitsee Ariègejoen varrella, noin 20 kilometriä Muret'n kaupungista kaakkoon.

## Historia
Auterivea etelä-pohjoissuunnassa halkova Ariègejoki, hyvät kahlaamopaikat ja tulvamaiden hedelmällisyys ovat olleet edellytykset asutukselle jo neoliittisella kaudella, mistä on tehty lukuisia arkeologisia löydöksiä. Lisäksi kaupunki sijaitsee kahden liikennereitin risteyksessä. Ensimmäinen kulkee Pariisista Toulousen kautta Espanjaan, ja toinen, joka yhdistää Atlantin Välimereen.

1100-luvulta lähtien kaupungin historiaan liittyy vaikutusvaltaisia herroja, kuten Raymond-Guillaume, Raymond Athon d'Hauterive, Aicard d'Hauterive ja Bernard de Montaut. He rakensivat kaupungin vallit, linnan ja romaanisen sillan.

1200-luvulla Simon de Montfortin johtama albigenssiristiretki tuhosi kaupungin. Satavuotisessa sodassa vuonna 1355 Englannin kuninkaan pojan Mustan prinssin sotaretki Etelä-Ranskaan raunioitti ja jätti autioituneeksi kaupunkia ympäröivän maaseudun, mutta säästi Auteriven kaupungin.

Vuonna 1423 Montaut'n suku joutui myymään suuria osia kaupungin herruudestaan porvarillista alkuperää olevalle ja äskettäin aatelistoksi nousseelle Ysalguierin suvulle. Suku, ja erityisesti Jacques Ysalguier, hallitsivat kaupunkia despoottina useita vuosia. Sen seurauksena kaupunki ja sen konsulit hakivat Foix'n kreivin suojelusta. Vuonna 1525 Ranskan kuningas Frans I:n luottomies Odet de Foix nimitettiin kaupungin kuvernööriksi.

16. tammikuuta 1599 suuri Ariègejoen tulva tuhosi osan romaanisesta sillasta. Myös kaupunki raunioitui, minkä vuoksi siltaa ei pystytty korjaamaan. Joki jouduttiin tämän jälkeen ylittämään lautoilla tai veneillä yli kahden vuosisadan ajan. Uusi silta rakennettiin vuonna 1832. Seuraava tulva 23. kesäkuuta 1875 tuhosi kaupungin alaosan ja La Madeleinen kylän. Tämän jälkeen rakennukset restauroitiin ja tori sai takaisin entisen loistonsa.

## Nähtävyyksiä
Ariègejoen ylittäneestä 230 metriä pitkässä romaanisessa sillassa oli 11 kaarta. Tulva pyyhkäisi sillan vuonna 1599 mennessään, ja jäljelle jäi vain yksi kaari.

Auteriven ensimmäinen kirkko rakennettiin Pyhän Paavalin hautausmaan lähelle. 1100-luvun lopulla nykyiselle paikalle pystytettiin uusi Saint-Paulin kirkko, joka on kokenut lukuisia muutoksia vuosisatojen aikana. 

Madeleinen kirkko valmistui vuonna 1863. Se rakennettiin korvaamaan vaatimaton 1100-luvun lopun rakennus. Vanhaa kirkkoa oli laajennettu useita kertoja, ja joen tulvat olivat rapauttaneet sen perustukset. Vanha kirkko purettiin vuonna 1892.

Maison Ysalguier on 1200-luvun lopulla rakennettu aatelissuvun asunto. Se rakennettiin muinaisen roomalaisen linnan raunioille, ja se on kokenut useita muutoksia vuosisatojen saatossa. Asunto hallitsee kaupungin vanhimman osan Saint-Paulin näkymiä.


Tiedosto:Auterive,église St Paul001.jpg|Saint-Paulin kirkko.
Tiedosto:Eglise de la Madeleine, Auterive (Haute-Garonne).jpg|Madeleinen kirkko.
Tiedosto:Maison-ysalguier-auterive-france.jpg|Maison Ysalguier.


## Lähteet

## Aiheesta muualla
Meltit

**Meltit** (Galaxiidae) on eteläisen pallonpuoliskon kalaheimo. Se on lahkonsa **melttikalat** (Galaxiiformes) ainoa heimo. Melttejä on noin 50 lajia kahdeksassa suvussa. Suvuista suurin on *[[Galaxias]]* (33 lajia). Meltit ovat lauhkean vyöhykkeen makeissa vesissä eläviä kaloja, joista osa on mereen vaeltavia vaelluskaloja. Suurin osa elää Australiassa ja Uudessa-Seelannissa, mutta joitakin lajeja tunnetaan Etelä-Amerikasta ja Etelä-Afrikasta. Uudessa-Seelannissa meltit ovat kaikkein monimuotoisin sisävesikalojen heimo.

Useimmat meltit ovat alle 15&nbsp;cm pitkiä, mutta isomeltti (*Galaxias argenteus*) voi kasvaa jopa kilon painoiseksi ja 40&nbsp;cm pitkäksi. Melteillä ei ole suomuja, niiden iho on sileä ja liukas.

## Katso myös
* Talkameltit

## Lähteet
Lavernose-Lacasse

**Lavernose-Lacasse** on kunta Haute-Garonnen departementissa Midi-Pyrénées'n hallintoalueella Ranskassa. Kunnan väkiluku vuonna 2004 oli 2 276. Lavernose-Lacassen pinta-ala on 18 km². Lavernose-Lacasse on osa Muret'n kaupunkiseutua (*Communauté d'agglomération du Muretain*). 

## Lähteet

## Aiheesta muualla
* Lavernose-Lacassen kunnan kotisivut
Amstel Gold Race 2006

**Amstel Gold Race 2006** oli järjestyksessään 41. maantiepyöräilyn Amstel Gold Race -kilpailu. Se käytiin 253&nbsp;kilometrin reitillä Maastrichtistä Valkenburgiin 16. huhtikuuta 2006. 

Fränk Schleck karkasi kymmenen ajajan kärkiryhmästä noin yhdeksän kilometriä ennen maalia. Miguel Ángel Martín Perdiguero ja T-Mobilen kolmikko Steffen Wesemann, Patrik Sinkewitz ja Sergei Ivanov yrittivät aktiivisimmin takaa-ajoa. Viisi kilometriä ennen maalia Schleckin johto oli 15&nbsp;sekuntia ja ero kasvoi maaliin tultaessa 22&nbsp;sekuntiin. Wesemann, joka oli yrittänyt kahdesti irtiottoa kilpailun aikana, sijoittui toiseksi, Michael Boogerd oli kolmas.

## Tulokset

## Lähteet
*Kilpailuraportti www.cyclingnews.com-sivustolla
Pibrac

**Pibrac** on kunta Haute-Garonnen departementissa Midi-Pyrénées'n hallintoalueella Ranskassa. Kunnan väkiluku vuonna 2007 oli 7 755. Pibracin pinta-ala on 26 km². Pibrac kuuluu Toulousen kaupunkiseutuun.

## Monumentteja

Mairie de Pibrac.jpg| Raatihuone.
Monument aux morts de Pibrac.jpg|Sota muistomerkki.
Eglise Sainte-Marie-Madeleine de Pibrac.jpg|Kirkko Sainte-Marie-Madeleine
Eglise Sainte-Marie-Madeleine de Pibrac Intérieur.jpg
Basilique de Sainte-Germaine de Pibrac façade.jpg|Basilika Sainte Germaine
Chasse de Sainte-Germaine.jpg|Pyhäinjäännöslipas
Pibrac Groupe Scolaire Maurice Fonvieille.jpg|
Château de Pibrac.jpg| Pibracin linna

## Lähteet

## Aiheesta muualla
Saint-Béat

**Saint-Béat** on kunta Haute-Garonnen departementissa Midi-Pyrénées'n hallintoalueella Ranskassa. Kunnan väkiluku vuonna 2007 oli 398. Saint-Béatin pinta-ala on 7 km².

Saint-Béatin kunta yhdistyi Lezin kuntaan 1. tammikuuta 2019 muodostaen uuden Saint-Béat-Lezin kunnan.

## Lähteet

## Aiheesta muualla
Alcyone (tähti)

**Alcyone** (η Tau / η Tauri / Eta Tauri) on Härän tähdistössä sijaitseva tähtijärjestelmä, joka sijaitsee noin 440 valovuoden päässä maasta. Alcyonen nimi on peräisin mytologisesta henkilöstä, Alkyonesta, joka oli yksi Plejadeista. Alcyone on myös Seulasten kirkkain ja Härän kolmanneksi kirkkain tähti.

## Tähtijärjestelmä
Alcyone A koostuu kahdesta B-luokan tähdestä, joita kiertää kolme muuta tähteä, Alcyone B, C, ja D, jotka kaikki kuuluvat pääsarjaan.

## Lähteet
Oô

**Oô** on kunta Haute-Garonnen departementissa Midi-Pyrénées'n hallintoalueella Ranskassa. Kunnan väkiluku vuonna 2004 oli 106. Oôn pinta-ala on 33 km².

## Lähteet

## Aiheesta muualla

* Oôn kunnan kotisivut
Teurastamo 5

**Teurastamo 5 eli Lasten ristiretki** () on vuonna 1969 ilmestynyt Kurt Vonnegutin mustalla huumorilla höystetty sodanvastainen romaani. Kirjan alaotsikko on "Velvollisuustanssi kuoleman kanssa". Suomessa teos ilmestyi Juhani Jaskarin suomentamana vuonna 1970 Tammen Keltaisessa kirjastossa.

Kirjaan pohjautuva George Roy Hillin ohjaama samanniminen elokuva sai ensi-iltansa vuonna 1972.

## Juoni
Teoksen keskeisimmät tapahtumat sijoittuvat toisen maailmansodan aikaan. Kirja kertoo yhdysvaltalaisen sotilaan Billy Pilgrimin kokemuksista sodassa ja seikkailuista ajassa. Tarinan keskiössä on Dresdenin pommitus, jota myös Vonnegut itse todisti.

Billy Pilgrim joutuu Vonnegutin tavoin sotavangiksi Ardennien taistelussa. Sotavankeuskuvaus muodostaa eräänlaisen perusrungon tarinalle, jonka aikana kerrataan Pilgrimin erikoislaatuisen elämän tärkeimmät vaiheet syntymästä kuolemaan. Pilgrimin käsitys ajasta on hyvin epämääräinen: hän kokee elämänsä vaiheet sekalaisessa järjestyksessä, ja niinpä hän on jo nähnyt kuolemansakin – sekä monien läheistensä ihmisten kuolemat – monta kertaa. 

Tarinassa viljellään aina kuoleman kuvaamisen yhteydessä toteamusta "niin se käy" ("so it goes").

## Lähteet

## Aiheesta muualla

* Photos of the first edition of Slaughterhouse-Five 
* Markku Soikkeli: Teurastamo 5. Kiiltomato.net 22.6.2005
Malinowski

**Malinowski** tai **Malinovski** on muun muassa seuraavien henkilöiden sukunimi:

* Bronisław Malinowski (1884–1942), puolalais-brittiläinen antropologi 
* Bronisław Malinowski (1951–1981), puolalainen juoksija
* Igor Malinovski (1997–2022), venäläinen ampumahiihtäjä
* Rodion Malinovski (1898–1967), Neuvostoliiton marsalkka
* Roman Malinovski (1877–1918), puolalais-venäläinen bolševikkipoliitikko ja Ohranan vakooja.